Christine Saarukka

Eva Christine Saarukka (19. maaliskuuta 1948 Kokkola – 30. huhtikuuta 2017 Helsinki) oli suomalainen (suomenruotsalainen) toimittaja. Hän opiskeli valtiotieteen maisteriksi Åbo Akademissa (1973).Vem och vad 1996: Biografisk handbok, s. 496. Helsingfors 1996.  Hän työskenteli aluksi Österbottningen-sanomalehdessä ja tuli vuonna 1974 Yleisradion ruotsinkielisen televisiotoiminnan (FST) palvelukseen. Hänet tunnettiin monista televisio-ohjelmista, joista keskeisin lienee Söndagsöppet. Lisäksi hän avusti useita ruotsinkielisiä lehtiä, muun muassa Hufvudstadsbladetia.

Christine Saarukka oli vuosina 1976–1983 avioliitossa toimittaja Peter Turtschaninoffin kanssa. Kirjailija Maria Turtschaninoff on heidän tyttärensä.

Lähteet

Luokka:Vuonna 1948 syntyneet
Luokka:Vuonna 2017 kuolleet
Luokka:Ylen toimittajat